Rikunarita-ORG/Wikinium huggingface dataset:
# Leons XIV[labot | labot pirmkodu]

| **Leons XIVLeo XIV* |
| --- |
| Leons XIV 2025. gadā |
|  |
|  |
|
267. Romas pāvests |
|  |
| **Amata sākums** 2025. gada 8. maijs |
| Priekštecis |
Francisks |
|  |
|

---

 |
| Dzimšanas dati |
1955. gada 14. septembrī  Čikāga, ASV |
| Tautība |
amerikānis |
| Reliģija |
Romas Katoļu baznīca |
| Paraksts |  |

**Leons XIV** (latīņu: *Leo XIV. PP.*; dzimis 1955. gada 14. septembrī Čikāgā, ASV) ir 267. Romas pāvests, Romas Katoļu baznīcas galva, kā arī Vatikāna vadītājs.

## Dzīvesgājums

Dzimis 1955. gadā Čikāgā kā **Roberts Frānsiss Prevosts** (*Robert Francis Prevost*) ģimenē ar itāļu, franču un spāņu saknēm. 1977. gadā viņš absolvēja matemātikas studijas katoļu Vilanovas Universitātē Pensilvānijas pavalstī un iestājās Augustīniešu ordenī. 1982. gadā viņu ordinēja par priesteri un viņš turpināja studijas Pontifikālajā Svētā Akvīnas Toma universitātē Romā, kur ieguva kanonisko tiesību doktora grādu.

1985. gadā viņu nosūtīja misijas darbā uz Peru. 2001. gadā Prevostu ievēlēja par Augustīniešu ordeņa ģenerālprioru. 2014. gadā pāvests Francisks viņu iecēla par Čiklajo diecēzes Peru apustulisko administratoru, bet 2015. gadā — par bīskapu. 2023. gada 30. janvārī bīskaps Prevosts kļuva par arhibīskapu, un tā paša gada 30. septembrī pāvests Francisks viņu iecēla par kardinālu. Kopumā Leons XIV Peru kalpoja vairāk nekā 20 gadus un 2015. gadā ieguva arī šīs valsts pilsonību.

2025. gada 8. maijā kardinālu Robertu Prevostu ievēlēja par Romas pāvestu un viņš pieņema Leona XIV vārdu.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Leons XIV.

* *Encyclopædia Britannica* raksts (angliski)
* Vatikāna oficiālā mājaslapa
# Riteņbraukšana[labot | labot pirmkodu]

Protestētāji uz divriteņiem 2003. gadā Francijas pilsētā Šamonī
**Riteņbraukšana** ir pārvietošanās ar velosipēdu. Tas var būt brīvā laika pavadīšanas veids, nokļūšana no viena punkta citā, tūrisma veids, veselības uzturēšanas līdzeklis, kā arī sporta veids: riteņbraukšanas sports. Personas, kas brauc ar divriteni, sauc par riteņbraucējiem vai velosipēdistiem.

## Skatīt arī

* Riteņbraukšanas sports
# Nīderlandes Karaliste

| Nīderlandes Karaliste*Koninkrijk der Nederlanden* |
| --- |
|

|  |  |
| --- | --- |
|  |  |
| Karogs | Ģerbonis |

 |
| **Devīze:Je maintiendrai*  (franciski) *Ik zal handhaven*  (nīderlandiski) Man jāstāv stingri |
| **Himna:Het Wilhelmus* |
| Location of the Netherlands  |
| **Galvaspilsēta** (un lielākā pilsēta)
  | Amsterdama1 ﻿ / ﻿ |
| Valsts valodas | nīderlandiešu valoda2 |
| Valdība | Parlamentāra demokrātija un konstitucionālā monarhija |
|  -  | Monarhs | Vilems Aleksandrs |
|  -  | Premjerministrs | Marks Rite |
| Platība |
|  -  | Kopā |  42,508 km² (136.)

 |
|  -  | Ūdens (%) | 18,41 |
| Iedzīvotāji |
|  -  | iedzīvotāji 2012. gadā | 17 034 544 (61.) |
|  -  | Blīvums | 393/km² (30.)
 |
| ISO 3166-1 kods | 528 / NLD / NL |
| 1 | Lai arī Amsterdama ir konstitucionālā galvaspilsēta, valdība atrodas Hāgā. |
| 2 | Oficiāla ir arī rietumfrīzu valoda, lai arī tajā runā tikai Frīzijā; Nīderlandes lejassakšu un limburgiešu valoda ir oficiāli atzītas reģionālas valodas. |

**Nīderlandes Karaliste** (nīderlandiešu: *Koninkrijk der Nederlanden*, izrunā: /ˈkoːnɪŋkrɛik dɛr ˈneːdərlɑndə(n)/) ir suverēna valsts un konstitucionālā monarhija ar teritorijām Rietumeiropā un Karību reģionā. Nīderlandes Karaliste sastāv no četrām daļām — Arubas, Kirasao, Nīderlandes un Sintmārtenas. Karalistes pakļautībā atrodas arī vairākas bijušās kolonijas (šobrīd – īpaša statusa pašvaldības) Mazajās Antiļu salās: Bonaire, Saba un Sintēstatiusa.

Lielākā daļa no šiem īpašumiem līdz 2010. gadam veidoja Nīderlandes Antiļu salu asociēto valsti karalistes sastāvā.

## Ārējās saites

* Vikikrātuvē par šo tēmu ir pieejami multivides faili. Skatīt: Nīderlandes Karaliste.

* *Encyclopædia Universalis* raksts (franciski)